MIMESIS RY:N SYYSKOKOUS 20.11.2020

OSALLISTUJAN OHJE

Koska kyseessä on hybridimallinen (yhtä aikaa etänä ja läsnä oleva) kokous, on muotoseikoista ja yhteisistä käytänteistä oltava tavallista tarkempi kokouksen sujuvuutta ajatellen. Tarkkoja muotoseikkoja ei kuitenkaan kannata pelätä – mokat eivät haittaa. Kokoukseen ovat lämpimästi tervetulleita kaikki Mimesis ry:n jäsenet.

P.S. Muistathan liittyä ennen kokousta Mimesis ry:n jäseneksi täällä: <https://tyyala.utu.fi/mimesis/liity-jaseneksi/>

Vanhat muusat ja promet – tämä on viimeinen tilaisuutenne ilmaiseen jäsenyyteen.

Kokouksen Zoom-linkki lähetetään yhdistyksen sähköpostilistalle viimeistään 19.11.2020.  
Zoom avataan viimeistään klo 16.10.

**Turku-saliin saapuvat**

- Tulethan paikalle mielellään jo ennen kokouksen alkua.

- Pidä tarvittava turvaetäisyys muihin osallistujiin ja noudata maskisuositusta.

- Tuo mahdollisuuksien mukaan mukanasi oma laite, jolla voit osallistua kokouksen Zoom-yhteyteen. Varmista, että akkua on tarpeeksi.

- Mimesiksen hallitus suosittelee kaikkien liittymistä Zoom-yhteyteen, jotta hallituksen on helpompi pitää kirjaa kokouksen läsnäolijoista ja puheenvuorosi kuuluvat hyvin myös etäosallistujille.

-Alempana kaikille yhteiset Zoom-kokouksen käytänteet.

**Etänä osallistuvat:**

-Liity kokouksen Zoomiin mahdollisuuksien mukaan hyvissä ajoin.

-Laita nimeksesi koko nimesi ja ennen nimeä Etä (helpottaa sihteerin kirjaamista). esim. Etä Vilja Välimäki

-Kokouksen aluksi läsnäolijat tarkistetaan, joten varaudu pyydettäessä avaamaan hetkeksi kamerasi.

**Yhteiset Zoom-käytänteet**

Lataa Zoom omalle laitteellesi (toimii varmemmin kuin selainversio).

Varmista, että osaat

- laittaa mikrofonin ja kameran pois ja päälle sekä laittaa laitteesi äänet pois päältä

- muokata nimeäsi Zoomissa

- käyttää Zoomin chattia

- käyttää Zoomin reaktioita ja nosta käsi -toimintoa.

Zoomin chattia käytetään vain kokoukseen liittyvien asioiden käsittelyyn. Jotta chatin seuraaminen on mahdollista **älä kirjoita sinne mitään asiaankuulumatonta.**

Turku-salissa kokoustavat: kun et puhu, kamera pois, mikki pois ja **oman laitteen äänet pois päältä**.

Etänä kokoustavat: kun et puhu, kamera pois ja mikki pois.

Kameraa saa pitää päällä koko ajan, mikäli yhteys ei kuormitu siitä liikaa.

**Puheenvuorot**

Pyydä puheenvuoroa chatissa kirjoittamalla sinne pv. Odota, että kokouksen puheenjohtaja myöntää puheenvuoron.

Avaa mikrofoni (halutessasi myös kamera) ja pidä puheenvuorosi.

Sulje mikrofoni, kamera ja laitteen äänet.

**Mikäli saavut kokoukseen myöhässä tai poistut kesken kokouksen:**

Kirjoita kokouksen chattiin saapumisaikasi seuraavan mallin mukaisesti: *Vilja Välimäki saapui kokoukseen klo 16.35.*Jokaisen kohdan jälkeen uudet läsnäolijat tarkistetaan ja sinua pyydetään todistamaan henkilöllisyytesi laittamalla kamera hetkeksi päälle. Mikäli joudut poistumaan kokouksesta ajoissa, kirjaa sekin chattiin oheisen mallin mukaisesti: *Vilja Välimäki poistui kokouksesta klo 18.08.*

**Äänestäminen**

Mahdolliset käsiäänestykset toteutetaan Zoomin nosta käsi -toiminnolla. Kokouksen puheenjohtaja ohjeistaa aina, kun toimintoa pitää käyttää. Kun se kohta, jota haluat äänestää, mainitaan: nosta käsi. Kun kokouksen puheenjohtaja pyytää äänten laskemisen jälkeen laskemaan käden: laske käsi.

Henkilövaalit toteutetaan suljetun lippuäänestyksen etäversiona anonyymisti Webropol-lomakkeella. Lomake esitellään näytön jaon kautta tyhjän uurnan varmistamiseksi, jonka jälkeen linkki lomakkeeseen lähetetään Zoomin chattiin. Äänten maksimimäärä rajataan kokousten äänivaltaisten osallistujien määrään. Äänestäthän siis aina vain kerran, ohjeiden mukaisesti ja ilman vilppiä. Mikäli äänten määrä ei vastaa kokouksen läsnäolijoiden määrää, hylätään äänestys ja se aloitetaan alusta.